Public procurement notice: Contract Award Notice
Published: 2023-01-23
Buyer: ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ/ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ/ΔΙΕΥΘΥΝΣΗ ΠΡΟΜΗΘΕΙΩΝ & ΕΠΟΠΤΕΙΑΣ ΑΠΟΘΗΚΩΝ
Country: GR
Contract type: Supplies
Procedure: Open procedure
CPV classification: 48800000 | 72212213
Estimated value: 503225.81 EUR
Award criteria: The most economic tender

Technical requirements: Διακήρυξη ηλεκτρονικού ανοικτού διαγωνισμού διεθνούς συμμετοχής, με κριτήριο κατακύρωσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, με σφραγισμένες προσφορές σε ευρώ για την προμήθεια «Επέκταση – Αναβάθμιση Συστήματος  Εθνικής Ενιαίας Ναυτιλιακής Θυρίδας», συνολικής εκτιμώμενης αξίας σύμβασης εξακοσίων είκοσι τεσσάρων χιλιάδων ευρώ  #624.000,00€# (συμπεριλαμβανομένου Φ.Π.Α. και λοιπών κρατήσεων) (καθαρή αξία:503.225,81€: , Φ.Π.Α.:120.774,19€).
Η έδρα του Αρχηγείου Λ.Σ. –ΕΛ.ΑΚΤ. (Ακτή Βασιλειάδη, Πύλη Ε1, Λιμένας Πειραιά, Τ.Κ. 18510 [κωδικός NUTS: EL307 (Πειραιάς)].
Αντικείμενο της παρούσας σύμβασης είναι η «Επέκταση – Αναβάθμιση Εθνικής Ενιαίας Ναυτιλιακής Θυρίδας».
Η σύμβαση αφορά στην Επέκταση – αναβάθμιση του συστήματος της Εθνικής Ενιαίας Ναυτιλιακής Θυρίδας (ΕΕΝΘ) (υλικό και λογισμικό) που είναι εγκατεστημένο και λειτουργεί σε χώρους του Αρχηγείου ΛΣ-ΕΛ.ΑΚΤ (Ακτή Βασιλειάδη). Η Εθνική Ενιαία Ναυτιλιακή Θυρίδα είναι το πληροφοριακό σύστημα στο οποίο υποβάλλονται πληροφορίες πριν τον κατάπλου πλοίων σε ελληνικούς λιμένες ή κατά τον απόπλου από αυτούς και αποτελεί τον τόπο στον οποίο οι πληροφορίες δηλώνονται μια φορά από τους υπόχρεους και ακολούθως διατίθενται ηλεκτρονικά στις διάφορες αρμόδιες εθνικές αρχές και στα κράτη μέλη. Στο πλαίσιο της προαναφερθείσας προμήθειας θα αναπτυχθούν:
•	Η υποστήριξη των νέων αναγγελιών αναφορικά με την ανταλλαγή πληροφοριών για άτομα που ταξιδεύουν με επιβατηγά πλοία, για σκοπούς Έρευνας & Διάσωσης, σύμφωνα με την οδηγία 98/41/EC (ΠΔ 23/1999), όπως τροποποιήθηκε με την οδηγία (EΕ) 2017/2109 (ΠΔ 102/2019) και
•	Η υποστήριξη των αναθεωρημένων αναγγελιών αποβλήτων πλοίων, ώστε να αποστέλλονται πληροφορίες στο σύστημα THETIS-EU για την υποστήριξη της βάσης δεδομένων επιθεωρήσεων λιμενικών εγκαταστάσεων, σύμφωνα με την οδηγία (ΕΕ) 2019/883
•	Η υποστήριξη επιπλέον αναγγελιών εθνικού ενδιαφέροντος (π.χ. για στατιστικούς σκο-πούς) σε συνεργασία με τις συναρμόδιες αρχές.
Στο πλαίσιο του έργου θα αναβαθμιστεί – επεκταθεί το σύστημα της ΕΕΝΘ, ώστε να είναι συμβατό με τις απαιτήσεις του SafeSeaNet version 5 (SSN v5). Επιπλέον, θα παρασχεθούν υποσυστήματα Επιχειρησιακής Ευφυίας (Business Intelligence), παρακολούθησης λειτουργίας κρίσιμων τμημάτων της εφαρμογής (application monitoring) και δευτερογενούς επεξεργασίας δεδομένων, με στόχο την αποδοτικότερη λειτουργία του συστήματος.
Ειδικότερα η διαδικασία αφορά στην προμήθεια «Επέκταση – Αναβάθμιση Συστήματος Εθνικής Ενιαίας Ναυτιλιακής Θυρίδας», συνολικής εκτιμώμενης αξίας σύμβασης εξακοσίων είκοσι τεσσάρων χιλιάδων ευρώ  #624.000,00€# (συμπεριλαμβανομένου Φ.Π.Α. και λοιπών κρατήσεων). Η εκτιμώμενη αξία της σύμβασης ανέρχεται στο ποσό των πεντακοσίων τριών χιλιάδων διακοσίων είκοσι πέντε ευρώ και ογδόντα ενός λεπτών του ευρώ #503.225,81€# μη συμπεριλαμβανομένου ΦΠΑ 24% και το Φ.Π.Α. ανέρχεται στις εκατόν είκοσι χιλιάδες επτακόσια εβδομήντα τέσσερα ευρώ και δεκαεννέα λεπτά του ευρώ 120.774,19€.
Η παρούσα σύμβαση έχει ενταχθεί στον Άξονα Προτεραιότητας «ΘΑΛΑΣΣΙΕΣ ΜΕΤΑΦΟΡΙΚΕΣ ΥΠΟΔΟΜΕΣ ΚΑΙ ΑΣΦΑΛΕΙΑ ΝΑΥΣΙΠΛΟΪΑΣ (ΤΣ)»του Επιχειρησιακού Προγράμματος «Υποδομές Μεταφορών, Περιβάλλον και Αειφόρος Ανάπτυξη 2014-2020» στο πλαίσιο της προγραμματικής περιόδου ΕΣΠΑ 2014-2020,με βάση την αριθ. πρωτ.:ΕΥΔ/ΕΠ ΥΜΕΠΕΡΑΑ 3141/23-03-2022 ΑΔΑ:ΡΠ6346ΜΤΛΡ-4Γ7.
Η παρούσα σύμβαση έχει ενταχθεί στο Πρόγραμμα Δημοσίων Επενδύσεων (ΠΔΕ) 2022 στην ΣΑΕ 289/1, με Κωδικό εναρίθμου 2022ΣΕ28910000, σύμφωνα με την αριθ. πρωτ.: 33647/31-03-2022 (Αριθ. Συλλογικής Απόφασης: Ε2891, ΤΡΟΠ.0, ΑΔΑ: 6ΙΜΔ46ΜΤΛΡ-Υ2Κ) Απόφαση ΥΠ.ΑΝ. & Επενδύσεων/Γ.Γ.Δ.Ε.-ΕΣΠΑ /Γ.Δ.Δ.Ε./Δ.Δ.Ε./Τμ. Κατάρτισης Ετησίων Προγραμμάτων.
Η ΕΤΑΙΡΕΙΑ έχει την υποχρέωση να λαμβάνει με δική της δαπάνη όλα τα μέτρα πληροφόρησης που προβλέπονται στον Εκτελεστικό Κανονισμό 821/2014 και ειδικότερα να τοποθετεί μόνιμη αναμνηστική πλάκα ή πινακίδα σημαντικού μεγέθους, σε σημείο εύκολα ορατό από το κοινό, εντός τριών μηνών από την ολοκλήρωση του έργου υποδομής ή κατασκευών ή αγοράς φυσικού (ενσώματου) αντικειμένου, με συνολική δημόσια δαπάνη άνω των 500.000 ευρώ. Οι αναμνηστικές πλάκες ή πινακίδες, οι οποίες σχεδιάζονται σύμφωνα με τα τεχνικά χαρακτηριστικά που καθορίζονται στον Κανονισμό 821/2014, αναγράφουν την ονομασία και τον κύριο στόχο του, το έμβλημα της ένωσης μαζί με την αναφορά στην Ένωση, και το Ταμείο ή τα Ταμεία που στηρίζουν το έργο.
Ο οικονομικός φορέας μπορεί κατά των αποφάσεων που επιβάλλουν σε βάρος του κυρώσεις, δυνάμει των άρθρων 203, 206, 207, 213, 218 και 220, να υποβάλει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση, μέσα σε ανατρεπτική προθεσμία 30 ημερών από την ημερομηνία που έλαβε γνώση της σχετικής απόφασης. Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις. Επί της προσφυγής αποφασίζει το αρμόδιο αποφαινόμενο όργανο, ύστερα από γνωμοδότηση τού προβλεπόμενου στην περίπτωση β’ της παραγράφου 11 του άρθρου 221 του Ν.4412/2016 οργάνου, εντός προθεσμίας 30 ημερών από την άσκησή της, άλλως, θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης, οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το αποφαινόμενο αρμοδίως όργανο, η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί. Ειδικότερα, για την εξέταση των προβλεπόμενων ενστάσεων και προσφυγών που υποβάλλονται ενώπιον της αναθέτουσας αρχής, συγκροτείται ειδικό γνωμοδοτικό όργανο, τριμελές ή πενταμελές (επιτροπή αξιολόγησης ενστάσεων), τα μέλη του οποίου είναι διαφορετικά από τα μέλη του γνωμοδοτικού οργάνου, που είναι αρμόδιο για τα υπόλοιπα θέματα που ανακύπτουν κατά τη διαδικασία εκτέλεσης.


Winner: «COSMOS BUSINESS SYSTEMS ΣΥΣΤΗΜΑΤΑ ΠΛΗΡΟΦΟΡΙΚΗΣ ΚΑΙ ΤΗΛΕΠΙΚΟΙΝΩΝΙΩΝ ΑΝΩΝΥΜΗ ΕΜΠΟΡΙΚΗ ΚΑΙ ΒΙΟΜΗΧΑΝΙΚΗ ΕΤΑΙΡΕΙΑ» και διακριτικό τίτλο «COSMOS COMPUTERS Α.Ε.Β.Ε.»
Award value: 503225.81
Number of bids: 1